b'\n_START_ARTICLE_\nFilatelija\n_START_PARAGRAPH_\nFilatelija poimenujemo zbiranje in prou\xc4\x8devanje po\xc5\xa1tnih in taksovnih znamk, ki vklju\xc4\x8duje \xc5\xa1tudije oblikovanja, izdelave in uporabe posameznih po\xc5\xa1tnih znamk. Z razvojem filatelije se je prou\xc4\x8devanje raz\xc5\xa1irilo na ostale po\xc5\xa1tne vrednotnice, na po\xc5\xa1tne \xc5\xbeige in pe\xc4\x8date,  na raziskovanje ozadja posameznih izdaj, na prou\xc4\x8devanje po\xc5\xa1tnih tarif in celo na zgodovino posamezne po\xc5\xa1tne uprave._NEWLINE_Filatelija se v vsakdanjiku \xc4\x8desto ena\xc4\x8di z zbiranjem znamk, kar je popolnoma napa\xc4\x8dno. Zbiranje znamk je obi\xc4\x8dajno prosto\xc4\x8dasovna dejavnost ali konji\xc4\x8dek, ki ni nujno povezana s \xc5\xa1tudijami in raziskovanjem tako zbranih po\xc5\xa1tnih znamk. Je pa zbiranje znamk dobra osnova za raziskave in razvoj posameznika iz zbiralca po\xc5\xa1tnih znamk v filatelista. V vsakem primeru je poznavanje temeljnih filatelisti\xc4\x8dnih znanj nujno potrebno vsakemu zbiralcu po\xc5\xa1tnih znamk. S tak\xc5\xa1nim osnovnim poznavanjem filatelije se je namre\xc4\x8d mo\xc4\x8d izogniti nakupom cenovno dragega filatelisti\xc4\x8dnega gradiva, ki sicer nima kak\xc5\xa1ne posebne filatelisti\xc4\x8dne vrednosti.\n_START_SECTION_\nFilatelisti\xc4\x8dna podro\xc4\x8dja\n_START_PARAGRAPH_\nGlede na na\xc4\x8din prou\xc4\x8devanja posameznega filatelisti\xc4\x8dnega gradiva lo\xc4\x8dimo ve\xc4\x8d filatelisti\xc4\x8dnih podro\xc4\x8dij:'